stanford-oval/wikipedia huggingface dataset:
Saint-Germain-des-Prés
Historia

Saint-Germain-des-Prés on rakentunut samannimisen keskiaikaisen kirkon ympärille. Se tuli tunnetuksi jo 1600-luvulla kahviloistaan, joissa intellektuellit kävivät juomassa uutta nautintoainetta – kahvia. Alueella on yhä olemassa kahvila Café Procope, jonka asiakkaita ovat olleet Voltaire ja Rousseau.
1800-luvun puoliväliin saakka alueella oli arveluttava maine, jossa boheemielämää viettäneet taiteilijat ja opiskelijat nauttivat ruokaa ja juomaa vieri vieressä olevissa kapakoissa. Taidemaalari Eugène Delacroix'n asunto ja ateljee ovat nykyään museona Saint-Germain-des-Prés'llä.
Ensimmäisen maailmansodan jälkeen Saint-Germain-des-Prés muodostui kirjailijoiden suosimaksi alueeksi. Tuolta ajalta on vielä jäljellä kirjailijoiden suosimat kahvilat Café de Flore ja Les Deux Magots. Alueella on vielä nykyään noin 15 kustantamoa sekä kirjakauppoja.
Toisen maailmansodan jälkeen alueelle tuli paljon jazz-klubeja ja yökerhoja.
1960-luvulla Saint-Germain-des-Prés'n valloittivat taidegalleriat, joita on vieläkin alueella kymmeniä.
Saint-Germain-des-Prés’n luostarikirkko
NHL-kausi 1934–1935

Kausi 1934–1935 oli National Hockey Leaguen historian 18. kausi. Sarjassa pelasi yhdeksän joukkuetta, joista jokainen pelasi runkosarjassa 48 ottelua. Stanley Cupin voitti Montreal Maroons, joka kaatoi Toronto Maple Leafsin finaalisarjassa otteluvoitoin 3–0.
Runkosarja

Ottawa Senatorsin taloudelliset ongelmat eivät hellittäneet ja joukkue joutui kauden 1933–1934 muuttamaan St. Louisiin. Joukkue pelasi kuitenkin vain yhden kauden nimellä St. Louis Eagles, kunnes vetäytyi liigasta.
Runkosarja > Loppusijoitukset

Kummankin divisioonan kolme parasta joukkuetta pääsivät jatkoon.

Ottelut = O, V = Voitot, H = Häviöt, T = Tasapelit, HJA = Häviöt jatkoajalla, TM = Tehdyt maalit, PM = Päästetyt maalit, PIST = Pisteet
| Kanadan divisioona> Joukkue | Kanadan divisioona> O | Kanadan divisioona> V | Kanadan divisioona> H | Kanadan divisioona> T | Kanadan divisioona> PIST | Kanadan divisioona> TM | Kanadan divisioona> PM |
| --- | --- | --- | --- | --- | --- | --- | --- |
| Toronto Maple Leafs | 48 | 30 | 14 | 4 | 64 | 157 | 111 |
| Montreal Maroons | 48 | 24 | 19 | 5 | 53 | 123 | 92 |
| Montreal Canadiens | 48 | 19 | 23 | 6 | 44 | 110 | 145 |
| New York Americans | 48 | 12 | 27 | 9 | 33 | 100 | 142 |
| St. Louis Eagles | 48 | 11 | 31 | 6 | 28 | 86 | 144 |
| Yhdysvaltojen divisioona> Joukkue | Yhdysvaltojen divisioona> O | Yhdysvaltojen divisioona> V | Yhdysvaltojen divisioona> H | Yhdysvaltojen divisioona> T | Yhdysvaltojen divisioona> PIST | Yhdysvaltojen divisioona> TM | Yhdysvaltojen divisioona> PM |
| --- | --- | --- | --- | --- | --- | --- | --- |
| Boston Bruins | 48 | 26 | 16 | 6 | 58 | 129 | 112 |
| Chicago Black Hawks | 48 | 26 | 17 | 5 | 57 | 118 | 88 |
| New York Rangers | 48 | 22 | 20 | 6 | 50 | 137 | 139 |
| Detroit Red Wings | 48 | 19 | 22 | 7 | 45 | 127 | 114 |
Pudotuspelit

Runkosarjassa Kanadan ja Yhdysvaltojen divisioonien voittajat pelasivat paras viidestä -sarjan, jonka voittaja pääsi Stanley Cup -finaaliin. Kummankin divisioonan toiseksi sijoittuneet pelasivat myös toisiansa vastaan ja kolmanneksi sijoittuneet toisiansa vastaan. Näiden otteluiden voittajat kohtasivat toisensa paras viidestä -sarjassa, jonka voittaja pääsi Stanley Cup -finaaliin divisiooniensa voittajien kohtaamisen voittanutta joukkuetta vastaan.
Chicagon valmentaja Clem Loughlin sanoi, että voittaja otteluparista Montreal Maroons – Chicago Black Hawks tulisi voittamaan Stanley Cupin. Montreal Maroons voitti sarjan ja voitti myös lopulta mestaruuden, kaataen finaalissa divisioonavoittajien kohtaamisen voittaneen Toronto Maple Leafsin.
| Ensimmäinen kierros> Joukkue 1. | Ensimmäinen kierros> Joukkue 2. | Ensimmäinen kierros> Tulos |
| --- | --- | --- |
| Toronto Maple Leafs | Boston Bruins |  ?–? |
| Montreal Maroons | Chicago Black Hawks |  ?–? |
| New York Rangers | Montreal Canadiens |  ?–? |
| Toinen kierros> Joukkue 1. | Toinen kierros> Joukkue 2. | Toinen kierros> Tulos |
| --- | --- | --- |
| Montreal Maroons | New York Rangers |  ?–? |

| Stanley Cup -finaali> Joukkue 1. | Stanley Cup -finaali> Joukkue 2. | Stanley Cup -finaali> Tulos |
| --- | --- | --- |
| Montreal Maroons | Toronto Maple Leafs |  ?–? |
Palkinnot

| --- | --- |
O'Brien Trophy:: Toronto Maple Leafs
Prince of Wales Trophy:: Boston Bruins
Calder Memorial Trophy:: Sweeney Schriner, New York Americans
Hart Memorial Trophy:: Eddie Shore, Boston Bruins
Lady Byng Memorial Trophy:: Frank Boucher, New York Rangers
Vezina Trophy:: Lorne Chabot, Chicago Black Hawks
NHL-kausi 1936–1937

Kausi 1936–1937 oli National Hockey Leaguen 20. kausi. Sen aikana kahdeksan joukkuetta pelasi kukin 48 ottelua. Detroit Red Wings vei Stanley Cupin kukistettuaan New York Rangersin loppuottelusarjassa voitoin 3–2.
Frank Calder oli nimennyt parhaat tulokkaat kaudesta 1932–1933 lähtien. Tällä kaudella hän kuitenkin osti ensimmäisen kerran parhaalle tulokkaalle annettavan palkinnon, jonka sai tällä kertaa Syl Apps.
Runkosarja > Loppusijoitukset

Lyhenteiden selitys: O = Ottelut, V = Voitot, H = Häviöt, T = Tasapelit, RM = Rangaistusminuutit
Huom: Pudotuspeleihin selviytyneet joukkueet on lihavoitu.
| Kanadan divisioona | O | V | H | T | Pisteet | Tehdyt maalit | Päästetyt maalit | RM |
| --- | --- | --- | --- | --- | --- | --- | --- | --- |
| Montreal Canadiens | 48 | 24 | 18 | 6 | 54 | 115 | 111 | 298 |
| Montreal Maroons | 48 | 22 | 17 | 9 | 53 | 126 | 110 | 379 |
| Toronto Maple Leafs | 48 | 22 | 21 | 5 | 49 | 119 | 115 | 371 |
| New York Americans | 48 | 15 | 29 | 4 | 34 | 122 | 161 | 481 |
| Yhdysvaltojen divisioona | O | V | H | T | Pisteet | Tehdyt maalit | Päästetyt maalit | RM |
| --- | --- | --- | --- | --- | --- | --- | --- | --- |
| Detroit Red Wings | 48 | 25 | 14 | 9 | 59 | 128 | 102 | 244 |
| Boston Bruins | 48 | 23 | 18 | 7 | 53 | 120 | 110 | 303 |
| New York Rangers | 48 | 19 | 20 | 9 | 47 | 117 | 106 | 312 |
| Chicago Black Hawks | 48 | 14 | 27 | 7 | 35 | 99 | 131 | 291 |
Runkosarja > Pistepörssin parhaat

Lyhenteiden selitys: O = Ottelut, M = Maalit, S = Syötöt, P = Pisteet, RM = Rangaistusminuutit
| Pelaaja | Joukkue | O | M | S | P | RM |
| --- | --- | --- | --- | --- | --- | --- |
| David Schriner | New York Americans | 48 | 21 | 25 | 46 | 17 |
| Syl Apps | Toronto Maple Leafs | 48 | 16 | 29 | 45 | 10 |
| Marty Barry | Detroit Red Wings | 48 | 17 | 27 | 44 | 6 |
| Larry Aurie | Detroit Red Wings | 45 | 23 | 20 | 43 | 20 |
| Harvey Jackson | Toronto Maple Leafs | 46 | 21 | 19 | 40 | 12 |
| Johnny Gagnon | Montreal Canadiens | 48 | 20 | 16 | 36 | 38 |
| Bob Gracie | Montreal Maroons | 48 | 11 | 25 | 36 | 18 |
| Nels Stewart | Boston Bruins/New York Americans | 43 | 23 | 12 | 35 | 37 |
| Paul Thompson | Chicago Black Hawks | 47 | 17 | 18 | 35 | 28 |
| Bill Cowley | Boston Bruins | 46 | 13 | 22 | 35 | 4 |
Palkinnot

| --- | --- |
O’Brien Trophy:: Montreal Canadiens
Prince of Wales Trophy:: Detroit Red Wings
Calder Memorial Trophy:: Syl Apps, Toronto Maple Leafs
Hart Memorial Trophy:: Babe Siebert, Montreal Canadiens
Lady Byng Memorial Trophy:: Marty Barry, Detroit Red Wings
Vezina Trophy:: Normie Smith, Detroit Red Wings
Rönkkönen

Rönkkönen on suomalainen sukunimi, jonka haltijoita toukokuussa 2012 oli 200 elossa olevaa henkilöä.
Eräitä Rönkkönen-nimisiä henkilöitä ovat:
Hannu Rönkkönen (1950–2016), taidemaalari ja -graafikko
Henriikka Rönkkönen (s. 1984), kirjailija ja bloginpitäjä
Teuvo Rönkkönen (1933–2013), everstiluutnantti, tietokirjailija ja kenttäpostin tutkija
Veijo Rönkkönen (1944–2010), kansantaiteilija
Saint-Germain-l’Auxerrois

Saint-Germain-l’Auxerrois’n kirkon julkisivu ja kellotorni.
Saint-Germain-l’Auxerrois on kirkko Pariisin keskustassa 1. arrondissementin alueella, Place du Louvre -aukion itälaidalla, vastapäätä Louvrea.
Nykyistä kirkkoa rakennettiin yli 300 vuotta 1200-luvulta alkaen. Se on omistettu Germanus Auxerrelaiselle, jonka Pariisin kaupungin suojeluspyhimys Geneviève legendan mukaan nuoruudessaan kohtasi. Kirkon valmistuttua sitä käytettiin Ranskan hovin kirkkona. Arkkitehtonisesti merkittävin osa rakennuksesta on vuosina 1435–1439 erilliseksi rakennettu kolmiportaalinen eteissali. Saint-Germain-l’Auxerrois’n kellonsoitto oli aloitusmerkkinä vuoden 1572 pärttylinyön verilöylylle. Käyttö hovikirkkona päättyi vuonna 1682 kuningas Ludvig XIV:n vetäydyttyä pysyvästi Versaillesin palatsiin. Tämän jälkeen kirkkoon haudattiin monia Louvressa työskennelleitä taiteilijoita, muun muassa arkkitehdit Louis Le Vau ja Robert de Cotte, taidemaalarit François Boucher ja Jean-Baptiste Chardin sekä kuvanveistäjä Antoine Coysevox.
Aiheesta muualla

Kuvia tai muita tiedostoja aiheesta Saint-Germain-l’Auxerrois Wikimedia Commonsissa
Seurakunnan kotisivu (ranskaksi)
Monrose

| Monrose |
| --- | --- |

 Monrose Kölnissä 2009. Vasemmalta: Senna Guemmour, Bahar Kızıl ja Mandy Capristo.
Tiedot
Toiminnassa:  2006–2010
Tyylilaji:  pop, dance
Kotipaikka:  Saksa
Laulukieli:  englanti
Jäsenet:  Senna Guemmour, laulu   Mandy Capristo, laulu   Bahar Kızıl, laulu  
Levy-yhtiö:  Starwatch/Warner  
Aiheesta muualla
Kotisivut
Infobox OKNimi-testi OK: 
Monrose oli saksalainen popmusiikkia esittänyt tyttöbändi, joka voitti Popstars-laulukilpailun saksalaisversion vuonna 2006. Yhtyeeseen kuului kolme laulajaa, Bahar Kızıl, Senna Guemmour ja Mandy Capristo.
Yhtye teki levytyssopimuksen Starwatch Musicin kanssa, ja debyyttialbumi Temptation julkaistiin joulukuussa 2006. Albumi menestyi hyvin Keski-Euroopassa ja sitä myytiin yli 400 000 kopiota. Albumilta julkaistiin singlet ”Shame” ja ”Even Heaven Cries”. Yhtyeen toinen studioalbumi Strictly Physical julkaistiin syyskuussa 2007. Albumin single ”Hot Summer” oli suuri menestys Itävallassa, Saksassa ja Sveitsissä. Saksassa se oli yksi vuoden 2007 myydyimmistä kappaleista. Lisäksi kappale menestyi hyvin myös Suomessa, Alankomaissa ja Sloveniassa, joissa se oli yhtyeen debyyttisingle.
Monrosen kolmas studioalbumi I Am julkaistiin lokakuussa 2008, ja sitä seurasi neljäs albumi Ladylike kesäkuussa 2010.
Marraskuussa 2010 ilmoitettiin yhtyeen lopettamisesta.
Yhtyeen historia > 2006–2007: Yhtyeen perustaminen ja euroviisukarsinnat

Saksan Popstarsin viides kausi alkoi elokuussa 2006. Kauden mottona oli ”Neue Engel braucht das Land” (suom. ”maa tarvitsee uusia enkeleitä”). Kilpailussa etsittiin seuraajaa No Angelsille, joka on kilpailun voittaneista kokoonpanoista kaikkein menestynein. Yli 5 100 naispuolista laulajaa osallistui Frankfurtissa, Stuttgartissa, Hannoverissa, Münchenissä ja Dortmundissa järjestettyihin koelauluihin. Useiden karsintojen jälkeen mukana oli enää 20 kilpailijaa, jotka matkustivat Ischgliin, Tiroliin, saamaan lisää laulu-opetusta, opettelemaan tanssia ja parantamaan kuntoaan. Kauden finaali järjestettiin 23. marraskuuta 2006, ja kuusi jäljellä olevaa laulajaa esiintyivät kahdessa ryhmässä. Voiton vei ryhmä, jossa lauloivat Mandy Capristo, Senna Guemmour ja Bahar Kızıl, jotka lopulta muodostivat Monrose-trion.
1. joulukuuta 2006 julkaistiin Monrosen debyyttisingle ”Shame”. Pop-kappaleesta tuli menestys, ja se oli singlelistan ykkönen Itävallassa, Saksassa ja Sveitsissä, mikä teki siitä yhden vuoden menestyksekkäimmistä kappaleista Keski-Euroopassa. Kappaleesta tuli myös vuoden 2006 nopeiten myynyt CD-single sekä ladatuin kappale siitä lähtien, kun latauslistaa oli vuonna 2004 alettu julkaista Saksassa. Yhtyeen debyyttialbumi Temptation julkaistiin 8. joulukuuta kaikissa saksankielisissä maissa. Albumi debytoi ykkössijalla Itävallan, Saksan ja Sveitsin albumilistoilla ja myi kahden ensimmäisen viikon aikana platinaa eli yli 200 000 kopiota. Yhteensä albumia on myyty pelkästään Saksassa yli 400 000 kappaletta, eli tuplaplatinaa. Kriitikot antoivat Temptationille yleisesti myönteistä palautetta, muun muassa laut.de-sivuston Stefan Johannesburg ylisti Monrosea ja tuotantoryhmää, koska he olivat saaneet kasaan ”brittiläistä ja tarttuvaa” musiikkia, joka oli The Pussycat Dollsin ja Destiny’s Childin välimaastossa.
Tammikuussa 2007 ilmoitettiin, että kolmikko osallistuisi Saksan kansalliseen karsintaan, jossa valittaisiin edustaja vuoden 2007 Eurovision laulukilpailuun. Useiden viikkojen promootioesiintymisten jälkeen Monrose osallistui karsintaan 8. maaliskuuta 2007 toisella singlekappaleellaan ”Even Heaven Cries”, ja heitä pidettiin tiedotusvälineissä ennakkosuosikkeina. Yhtye sai 20 prosenttia kaikista 900 000 puhelinäänistä ja sijoittui kilpailussa lopulta toiseksi. Voittajaksi valittiin Roger Cicero kappaleellaan ”Frauen regier’n die Welt”. Tästä huolimatta ”Even Heaven Cries” sijoittui kuudenneksi Saksan singlelistalla ja top-20:een Itävallassa ja Sveitsissä. Tämän jälkeen yhtye ilmoitti, että he aloittavat 29. huhtikuuta 2007 20 päivää kestävän Venus Temptation Tourin. Konserttikiertue oli esillä tiedostusvälineissä, koska se ei tuottanut yhtään loppuunmyytyä konserttia ja neljä esiintymistä jouduttiin perumaan heikon lipunmyynnin johdosta.
Yhtyeen historia > 2007–2008: Strictly Physical ja I Am

Kiertueen aikana Monrose alkoi valmistautua tekemään toista studioalbumiaan, Strictly Physicalia. Albumin ensimmäinen single oli nimeltään ”Hot Summer” ja siitä tuli yhtyeen toinen ykköshitti Itävallassa, Saksassa ja Sveitsissä, sekä yksi vuoden myydyimmistä kappaleista Saksan online-musiikkikaupoissa. Kappale menestyi kansainvälisesti myös Pohjoismaissa, Itä-Euroopassa ja Benelux-maissa. Se vahvisti trion aikomuksia laajentaa uraansa vieraiden kielten markkinoille, minkä seurauksena Strictly Physical julkaistiin useimmissa Manner-Euroopan maissa 21. syyskuuta 2007. Albumin tuottamisesta vastasivat muun muassa tanskalaiset Remee ja Thomas Troelsen. Albumi sai vaihtelevia arvioita, ja ammattilaiskriitikot kutsuivat pitkäsoittoa ”kypsemmäksi ja yksilöllisemmäksi”, mutta ”hyvin oivalletuksi” tuotokseksi verrattuna yhtyeen debyyttialbumiin. Albumin kappaleet ”Strictly Physical” ja ”What You Don’t Know” sijoittuivat myös top-10:een Saksan singlelistalla.
1. syyskuuta 2007 Monrose kilpaili Puolassa Sopotin laulufestivaaleilla, missä yhtye edusti Saksaa debyyttisinglekappaleellaan ”Shame”. Kilpailussa yhtye kilpaili muiden kansainvälisesti tunnettujen esiintyjien, kuten Sophie Ellis-Bextorin, Thierry Amielin, Cloud Roomin ja Septemberin kanssa. Trio hävisi lopulta puolalaiselle rock-yhtyeelle Feelille ja sen kappaleelle ”A gdy już jest ciemno”.
20. maaliskuuta 2008 Monrose julkaisi digitaalisena singlenä promootiokappaleen ”We Love to Entertain You”, joka tehtiin saksalaisen ProSieben-kanavan Star Force -kampanjaa varten.
Monrosen kolmas studioalbumi, nimeltään I Am, julkaistiin 26. syyskuuta 2008 saksankielisessä Euroopassa. Albumin tuotannosta vastasi muun muassa OneRepublic-yhtyeen laulaja Ryan Tedder. Kun uudella albumilla näkyi, että yhtye oli keskittynyt enemmän tanssiin ja elektroniseen musiikkiin, se sai yleisesti negatiivisen vastaanoton kriitikoilta, ja laut.de-sivuston kriitikko totesti yhtyeestä: ”uusi Sugababes sopii alennustavaratalo-faneille”. I Amista tuli Monrosen heikoiten listoilla sijoittunut albumi, joka ylsi parhaimmillaan kymmenenneksi Saksan albumilistalla. Albumin ensimmäinen single ”Strike the Match” julkaistiin 6. kesäkuuta 2008, ja se sijoittui kymmenenneksi Saksan singlelistalla. Seuraavat singlet ”Hit’n’Run” ja ”Why Not Us” eivät enää yltäneet singlelistan top 10 -sijoituksille, parhaimmillaan ne olivat sijoilla 16 ja 27.
Yhtyeen historia > 2009–2010: Neljäs ja viimeinen albumi Ladylike

Lyhyen tauon jälkeen yhtye alkoi tehdä neljättä studioalbumiaan kesällä 2009. Saksassa ja New Yorkissa nauhoitetun albumin tuottamisesta vastasivat muun muassa Pete Kirtley, Tim Hawes, Chris Ballard ja Alexander Geringas. Uusi albumi sai nimekseen Ladylike, ja se julkaistiin 11. kesäkuuta 2010 saksankielisessä Euroopassa. Albumi debytoi Saksan albumilistalla sijalla kymmenen, ja siitä tuli yhtyeen neljäs top 10 -albumi. Ensimmäinen single ”Like a Lady” debytoi Saksan singlelistalla neljännellätoista sijalla ja oli parhaimmillaan listan yhdeksäntenä, joten siitä tuli yhtyeen seitsemäs top 10 -kappale. Albumin toinen single ”This Is Me” julkaistiin elokuussa 2010, ja se sijoittui Saksan singlelistalla 30:n parhaan joukkoon, parhaimmillaan sijalle 22. Lokakuun lopussa ilmoitettiin, että ”Breathe You In” julkaistaisiin kolmantena singlenä Ladylikelta.
23. marraskuuta yhtye juhlisti neljän vuoden olemassaoloaan. Kaksi päivää myöhemmin ilmoitettiin, että ”Breathe You In” jää heidän viimeiseksi singlekseen, ja yhtye lopettaa. Lopettamiseen ei ollut mitään erityistä syytä, vaan yhtyeen jäsenet päättivät, että he haluavat kulkea omia teitään musiikkialalla. Monrose esiintyi kuitenkin vielä 26. marraskuuta 2010 ”The Dome 56” -tapahtumassa Düsseldorfissa ja Saksan Popstars-kilpailun yhdeksännen kauden finaalissa 9. joulukuuta 2010. Yhtye ilmoitti esiintyvänsä vielä vuoden 2011 puolella.päivitettävä
Diskografia > Albumit

| Vuosi | Albumin tiedot | Parhaat sijoitukset> Saksa  | Parhaat sijoitukset> Itävalta  | Parhaat sijoitukset> Sveitsi  | Kultalevyt |
| --- | --- | --- | --- | --- | --- |
| 2006 | Temptation Julkaistu: 8. joulukuuta 2006  Levy-yhtiö: Starwatch/Warner  Formaatit: CD, digitaalinen lataus | 1 | 1 | 1 |  Saksa: 2 × platina  Itävalta: Platina  Sveitsi: Platina |
| 2007 | Strictly Physical Julkaistu: 21. syyskuuta 2007  Levy-yhtiö: Starwatch/Warner  Formaatit: CD, digitaalinen lataus | 2 | 7 | 6 |  Saksa: Kulta  Itävalta: Kulta |
| 2008 | I Am Julkaistu: 26. syyskuuta 2008  Levy-yhtiö: Starwatch/Warner  Formaatit: CD, digitaalinen lataus | 9 | 20 | 14 |  |
| 2010 | Ladylike Julkaistu: 11. kesäkuuta 2010  Levy-yhtiö: Starwatch/Warner  Formaatit: CD, digitaalinen lataus | 10 | 26 | 25 |  |
Diskografia > Singlet

| Vuosi | Single | Parhaat sijoitukset> Saksa  | Parhaat sijoitukset> Itävalta  | Parhaat sijoitukset> Sveitsi  | Parhaat sijoitukset> Suomi  | Parhaat sijoitukset> EU  | Albumi |
| --- | --- | --- | --- | --- | --- | --- | --- |
| 2006 | ”Shame” | 1 | 1 | 1 | — | — | Temptation |
| 2007 | ”Even Heaven Cries” | 6 | 17 | 19 | — | 21 | Temptation |
| 2007 | ”Hot Summer” | 1 | 1 | 1 | 19 | — | Strictly Physical |
| 2007 | ”Strictly Physical” | 6 | 16 | 29 | — | 24 | Strictly Physical |
| 2007 | ”What You Don’t Know” | 6 | 16 | 34 | — | 23 | Strictly Physical |
| 2008 | ”Strike the Match” | 10 | 16 | 11 | — | — | I Am |
| 2008 | ”Hit ’n Run” | 16 | 29 | 55 | — | 78 | I Am |
| 2008 | ”Why Not Us” | 27 | 53 | — | — | — | I Am |
| 2010 | ”Like a Lady” | 9 | 9 | 13 | — | — | Ladylike |
| 2010 | ”This Is Me” | 22 | 28 | — | — | 73 | Ladylike |
| 2010 | ”Breathe You In” | 60 | — | — | — | — | Ladylike |
Aiheesta muualla

Wikimedia Commonsissa on kuvia tai muita tiedostoja aiheesta .
Monrosen kotisivut
Monrose MySpacessa
Monrose Allrovissa
Monrose MusicBrainzissa
Monrose hyväntekeväisyyskonsertissa Kölnissä marraskuussa 2007.
Monrose hyväntekeväisyyskonsertissa vuonna 2009.
Monrose mainostamassa uutta Ladylike-albumiaan vuonna 2010.
Salonlampi (Pihtipudas)

| Salonlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Pihtipudas
Koordinaatit:  63°30′22″N, 25°36′35″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Saanijärven valuma-alue (14.49)
Laskujoki:  suo-oja 
Järvinumero:  14.493.1.002
Mittaustietoja
Pinnankorkeus:  146,5 m  
Pituus:  940 m  
Leveys:  90 m  
Rantaviiva:  1,937 km  
Pinta-ala:  6,107 ha  
Tilavuus:  0,0001767 km³ 
Keskisyvyys:  2,89 m  
Suurin syvyys:  4,6 m  
Saaria:  ei saaria 
 fiSalonlampi 
Salonlampi  on Keski-Suomessa Pihtiputaalla  Hujakon lähellä sijaitseva lampi.
Maantietoa

Lampi on 940 metriä pitkä, 90 metriä leveä, ja sen pinta-ala on 6,1 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 176 700 kuutiometriä. Sen keskisyvyys on 2,9 metriä ja suurin syvyys on 4,6 metriä. Sen rantaviivan pituus on 1,9 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Saanijärven valuma-alueella (14.49), jonka Elämänjärven alueeseen (14.493) se kuuluu. Lammen vedenpinnan korkeus on 146,5 metriä mpy.
Sarada

| Sarada |
| --- | --- |
 Saradalla kirjoitettu sanskritinkielinen shaivilaiskirjoitus 1600- tai 1700-luvulta.
Tyyppi:  abugida
Kielet:  kašmiri, sanskrit
Kirjoitussuunta:  vasemmalta oikealle
ISO 15924:  Shrd, 319
Unicode-lohko:  11180–1114F
Sarada (sanskritiksi śāradā) on brahmi-kirjoituksen gupta-haarasta kehittynyt kirjoitusjärjestelmä, jota käytettiin ennen sanskritin ja kašmirin kielen kirjoittamiseen. Vanhin saradalla kirjoitettu piirtokirjoitus on Länsi-Pakistanista vuodelta 774. Kirjaimisto oli alun perin käytössä suuressa osassa Intian niemimaan pohjoisosaa, mutta korvautui vähitellen myöhemmillä kirjoitusjärjestelmillä kuten devanagarilla, gurmukhilla ja arabialaisilla kirjaimilla. Pisimpään saradaa käytettiin Kashmirissa, jossa se säilyi alueen pääkirjaimistona 1900-luvulle asti.
Saint-Gildas

| Saint-Gildas (Sant-Weltaz) |
| --- | --- |
 Menhir de Keranhouët
 Saint-Gildas
 Koordinaatit: 48°25′23″N, 3°00′07″W 
Valtio:  Ranska
Alue:  Bretagne
Departementti:  Côtes-d'Armor
Arrondissementti:  Saint-Brieucin arrondissementti
Pinta-ala:  
 – Kokonaispinta-ala:  15,5 km²
Väkiluku (2017):  269 
 – Väestötiheys:  17 as./km²
Kunnan numero:  22291
 
 Kunnan kotisivut 
Infobox OKVirheellinen NIMI-arvo: 
Saint-Gildas (bretoniksi Sant-Weltaz) on kunta läntisessä Ranskassa Côtes-d'Armorin departementissa Bretagnen alueella.
Kunnan nähtävyyksiä ovat neoliittiselta ajalta oleva Keranhouëtin menhir sekä pronssikaudelta oleva hauta Trois tumulus de Keranhouët.
Aiheesta muualla

Kuvia tai muita tiedostoja aiheesta Saint-Gildas Wikimedia Commonsissa
Salonkylä (Saloinen)

Saloisten kirkko ja kellotapuli
Salonkylä eli Saloisten kirkonkylä on vuonna 1973 Raaheen liitetyn Saloisten kunnan pääkylä. Saloinen sijaitsee Pohjois-Pohjanmaalla Raahen kaupungin eteläpuolella.
Kantatilat

Juusola
Hannuksela
Honka
Orava
Vähä-Orava, yhdistetty myöhemmin Oravaan, nykyinen rno:(4,5)
Siniluoto
Kulju
Lukkarila
Pekuri
Mattilanperä
Jaakolanperä
Tokola
Järvelä (puustelli)
Järvelä
Haaksiluoto
Mikkelä eli Saloisten pappila
Aiheesta muualla

Raahen kylät ry:n sivut.
Royal Pavilion

| Royal Pavilion |
| --- | --- |

Sijainti:   Brighton
Rakennustyyppi:  kuninkaallinen asuinrakennus
Valmistumisvuosi:  1787-1811
Suunnittelija:  John Nash
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Royal Pavilion on entinen kuninkaallinen asuinrakennus, joka sijaitsee Brightonissa, Englannissa. Royal Pavilionin rakentaminen aloitettiin vuonna 1787 Yrjö IV:n merenrantapiilopaikaksi, ja rakentaminen jatkui vuoteen 1811. Royal Pavilion edustaa indo-goottilaista tyyliä, joka vallitsi Intiassa 1800-luvulla.